Menantu Bilal

Menantu Bilal ialah sebuah siri drama televisyen Malaysia 2017 arahan Zamri Zakaria, di bintangi oleh Amar Asyraf, Nazeera Sardi dan Syazwan Zulkifli. Siri ini memulakan tayangan di Slot Dahlia TV3 5 Jun 2017 mengantikan Cucu Tauke Beras.

Sinopsis
Memaparkan kerenah tiga menantu iaitu Marlisa dari Negeri Sembilan, Normala (Pulau Pinang) dan Norain (Terengganu) yang masing-masing cuba memenangi hati mentua dengan pendekatan tersendiri.

Bilal Brahim dan Mak Esah adalah orang yang disegani dan menjadi tempat penduduk kampung mengadu serta mendapat nasihat. Daripada masalah ayam itik hinggalah masalah bercerai-berai. Semuanya berjaya diselesaikan mereka.

Pasangan ini mempunyai tiga anak lelaki iaitu Rahim, Rahman yang tinggal di Kuala Lumpur, manakala Rashid tinggal bersama mereka. Ketiga-tiga mereka mengambil keputusan berkahwin serentak dengan pasangan masing-masing yang berasal dari tiga negeri berlainan.

Keadaan menjadi kecoh apabila buat pertama kali mereka menyambut Ramadan dan mengadakan persediaan Aidilfitri.

Menantu ini bersaing bagi mengambil hati Lebai Brahim dan Mak Esah antaranya berebut-rebut memasak walaupun ada di antara mereka tidak tahu memasak dan terpaksa mempelajarinya melalui buku resipi dan pelbagai hal lagi.

Selain isu itu, pasangan ini turut berdepan masalah membabitkan penduduk kampung seperti soal pertentangan idea dalam membuat keputusan mengenai imam jemputan untuk solat terawih, moreh, khatam al-Quran dan soal berapa rakaat solat Tarawih yang patut dilakukan.

Tidak ketinggalan mereka juga berdepan masalah sikap penjual yang tidak mematuhi syarat berjualan ketika Ramadan, masalah mercun dan meriam sehinggalah ke soal penduduk yang makin berkurangan mengerjakan solat Tarawih.

Pelakon

 Amar Asyraf sebagai Rahim
 Nazeera Sardi sebagai Marlisa
 Syazwan Zulkifli sebagai Rahman
 Ruhainies Farehah sebagai Normala
 Talha Harith sebagai Rashdan
 Chacha Maembong sebagai Norain
 Idris Md Diah sebagai Bilal Brahim
 Ellie Suriati sebagai Mak Esah
 Man Raja Lawak sebagai Pembantu bilal

Rujukan

Rancangan TV3
Drama Melayu